Галина Златина
Проблем

chitanka.info

— Гущерко, защо си натъжен?

— Ами виж ме колко съм зелен!

Аз отдавна съм установил,

че съм всъщност малък крокодил.

И на моя братовчед край Нил

писах писъмце едно — да знае,

че сме братовчеди. Но това е

най-големият проблем. Не знам

как писмото да изпратя там.

— Щъркелите стягат се за път.

Точно в Африка ще отлетят.

— Знам. Навярно край реката Нил

ще срещнат братовчеда крокодил.

Но как да дам писмото си на тях?

От клюновете дълги ме е страх!

Ще литнат без писмото ми. Така че

повярвай ми, направо ми се плаче!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.